ΣΧΕΔΙΑΣΗ ΚΑΙ ΑΝΑΠΤΥΞΗ ΔΙΑΔΙΚΤΥΑΚΩΝ ΕΦΑΡΜΟΓΩΝ

Να σχεδιάσετε και να αναπτύξετε, σε ομάδες των τριών ατόμων, έναν ιστότοπο που θα αφορά θέμα της επιλογής σας.

Βασική προϋπόθεση για τον ιστότοπο που θα δημιουργήσετε είναι να αποτελείται από 5 ιστοσελίδες οι οποίες θα περιέχουν κείμενα, εικόνες και δεδομένα της επιλογής σας.

Ο ιστότοπος να αναπτυχθεί σταδιακά, ακολουθώντας τις φάσεις σχεδίασης και ανάπτυξης διαδικτυακών εφαρμογών. Πιο συγκεκριμένα:

* **Ανάλυση και προσδιορισμός του περιεχομένου του ιστότοπου.**
  + Να γίνει καταγραφή του θέματος, της ομάδας εργασίας και χρονοπρογραμματισμός του έργου.
  + Να γίνει χωρισμός του θέματος σε υποενότητες με τρόπο ώστε κάθε υποενότητα να αντιστοιχεί σε μια ιστοσελίδα.

***Σημείωση***: στη φάση αυτή αναζητήστε παρόμοιους με τον προς ανάπτυξη ιστότοπους από το διαδίκτυο, προκειμένου να εμπνευστείτε και να πάρετε ιδέες και συλλέξτε τις απαραίτητες πληροφορίες που θα αφορούν το περιεχόμενο του ιστότοπου.

* **Σχεδίαση του ιστότοπου.**
  + Να ληφθεί υπόψη ότι η αρχική σελίδα του ιστότοπου (index.html) θα χωρίζεται σε 2 (δύο) κάθετα πλαίσια: ένα αριστερό (π.χ. με μέγεθος 20% της σελίδας) όπου θα εμφανίζονται οι σύνδεσμοι του ιστότοπου, και ένα δεξιό (π.χ. με μέγεθος 80% της σελίδας) όπου θα εμφανίζονται τα περιεχόμενα της κάθε ιστοσελίδας του ιστότοπου.
  + Να προβλεφθεί μια ιστοσελίδα (menu.html) η οποία θα περιέχει τους συνδέσμους προς τις ιστοσελίδες του ιστότοπου.
  + Να δοθεί ονομασία σε κάθε ιστοσελίδα, έτσι όπως έχει αντιστοιχισθεί με τις υποενότητες του θέματός σας.
  + Να επιλεγεί χρώμα φόντου, εικόνα φόντου, χρώμα, τύπος και μεγέθη γραμματοσειράς για τις ιστοσελίδες του ιστότοπου.
  + Να ενταχθεί στη σχεδίαση των ιστοσελίδων τουλάχιστον μία φορά λίστα και πίνακας.
* Υλοποίηση του ιστότοπου.
  + Ακολουθώντας τις προδιαγραφές των ιστοσελίδων όπως τις έχετε προσδιορίσει στη φάση της σχεδίασης του ιστότοπου αναπτύξτε τον κατάλληλο κώδικα HTML.
  + Να ελέγξετε τη λειτουργία του ιστότοπου σε σχέση με τις αρχικές υποθέσεις και προδιαγραφές

|  |  |
| --- | --- |
| **Παραδοτέα της άσκησης** | * Πλήρης τεκμηρίωση της σχεδίασης και της ανάπτυξης του ιστότοπου σύμφωνα με τις παραπάνω οδηγίες. * Ο ιστότοπος. |
| **Ημερομηνία παράδοσης** | * Δεκέμβριος 2015 |